изискванията към ССВВ. В практиката системите се различават по тип, брой, конфигурация и компоновка на функционалните елементи. Границите на ССВВ се определят от интерфейсите, които могат да изолират съхранявания втечнен (и/или газообразен) водород от останалата част на горивната система и от заобикалящата среда. Всички компоненти, разположени в тези граници, са предмет на изискванията, определени в настоящия регламент. На фигура 1 е показана типична ССВВ, която се състои от резервоар за съхранение на водород, три вида затворни органи и техните арматури. Затворните органи трябва да включват следните функции, които могат да бъдат комбинирани:
 а)автоматично запорно устройство;
 б)изпарителна система; и
 в)предпазно устройство за освобождаване на налягането (ПУОН).
 Фигура 1
 Типична система за съхранение на втечнен водород
 1.2.
 Изисквания към експлоатационните показатели:
 Системата за съхранение на втечнен водород трябва да отговаря на изискванията към експлоатационните показатели, включени в настоящата точка. Производителят определя максимално допустимото работно налягане (МДРН). Елементите на изпитване за тези изисквания към експлоатационните показатели са тези от точки 1.2.1.—1.2.4.
 1.2.1.
 Проверка на базовите стойности на параметрите.
 1.2.1.1.
 Максимално безопасно налягане:
 Системата се подлага на изпитване под налягане ptest ≥ 1,3 (МДРН ± 0,1 MPa) в съответствие с точка 2.1.1. без видима деформация, пад на налягането в резервоара или забележими утечки.
 1.2.1.2.
 Базово начално налягане на разрушаване
 1.2.1.3.
 Изпитването на разрушаване се провежда според процедурата за изпитване в точка 2.1.2. върху един образец от вътрешния съд на резервоара, който не е интегриран с външния си кожух и не е изолиран.
 1.2.1.4.
 Налягането на разрушаване трябва да бъде най-малко равно на налягането на разрушаване, използвано за механичните изчисления. За стоманени резервоари, това е или:
 а)максимално допустимото работно налягане (МДРН) (в MPa) плюс 0,1 MPa, умножено по 3,25; или
 б)максимално допустимото работно налягане (МДРН) (в MPa) плюс 0,1 MPa, умножено по 1,5 и умножено по Rm/Rp, където Rm е минималната якост на опън на материала на резервоара, като Rp (минималната граница на провлачване) е 1,0 за аустенитни стомани, а за останалите стомани Rp е 0,2.
 1.2.1.5.
 Базов експлоатационен срок по цикли на налягането
 1.2.1.5.1.
 Когато използва метални резервоари и/или метални вакуумни кожуси, производителят трябва или да предостави изчисления, за да покаже, че резервоарът е проектиран съгласно действащо регионално законодателство или съгласно приети стандарти (напр. в САЩ това е Правилникът на Американското общество на машинните инженери за котли и съдове под налягане, в Европа това са EN 1251-1 и EN 1251-2, а във всички останали страни — приложим регламент за проектирането на метални съдове под налягане), или да определи и проведе подходящи изпитвания (включително точка 2.1.3.), които да докажат същото ниво на безопасност в сравнение с проектирането на базата на изчисления в съответствие с приети стандарти.
 1.2.1.5.2.
 За неметалните резервоари и/или вакуумни кожуси, в допълнение към точка 2.1.3., производителят трябва да разработи подходящи изпитвания, за да докаже същото ниво на безопасност в сравнение с метален резервоар.
 1.2.2.
 Проверка за използване при предвидимите пътни условия.
 1.2.2.1.
 Изпаряване
 1.2. 2.1.1.
 Изпитването за изпаряването се извършва върху система за съхранение на втечнен водород, оборудвана с всички компоненти. Изпитването се извършва върху система, напълнена с втечнен водород, както е